**Ministru kabineta noteikumu projekta**

**“Grozījumi Ministru kabineta 2015. gada 22. decembra noteikumos Nr. 799 “Licencētās makšķerēšanas, vēžošanas un zemūdens medību kārtība””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir licencētās makšķerēšanas, vēžošanas un zemūdens medību kārtības, īpaši licenču realizācijas un lomu uzskaites, pilnveidošana, paredzot attiecīgu nosacījumu precizēšanu gan licencētās makšķerēšanas, vēžošanas un zemūdens medību organizētājiem, gan arī personām, kas vēlas šādos ūdeņos iegūt zivis un vēžus.Noteikumu projekts stāsies spēkā pēc tā publicēšanas oficiālajā izdevumā “Latvijas Vēstnesis”. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Zemkopības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts “Grozījumi Ministru kabineta 2015. gada 22. decembra noteikumos Nr. 799 “Licencētās makšķerēšanas, vēžošanas un zemūdens medību kārtība”” (turpmāk – noteikumu projekts) ir sagatavots, jo spēkā esošajos Ministru kabineta 2015. gada 22. decembra noteikumos Nr. 799 “Licencētās makšķerēšanas, vēžošanas un zemūdens medību kārtība” (turpmāk – MK noteikumi Nr. 799) nepieciešama virkne grozījumu, lai pilnveidotu licencētās makšķerēšanas, vēžošanas un zemūdens medību kārtību, īpaši saistībā ar licenču realizāciju un lomu uzskaiti.Izvērtējot pašreizējo situāciju un problēmas, noteikumu projektā ietverti šādi grozījumi MK noteikumos Nr.799:1) 3. punkts tiek precizēts, paredzot, ka pašvaldība licencētās makšķerēšanas organizēšanu var deleģēt arī to pilnvarotām personām;2) 8.11. apakšpunkts paredz personai aizliegumu uz diviem gadiem iegādāties licenci, ja nav ievēroti licencētās makšķerēšanas, vēžošanas un zemūdens medību nolikuma (turpmāk – nolikums) nosacījumi. Noteikumu projekts paredz, ka personai tiek nosūtīts atgādinājums iesniegt loma pārskatu un dots laiks noteikumu prasības izpildei. Ja persona arī pēc atgādinājuma saņemšanas tomēr neizpilda attiecīgos nolikuma nosacījumus, persona nekvalificējas turpmākai licences saņemšanai attiecīgajā zivju ieguves vietā. Citās licencētās zivju ieguves vietās personai netiek liegtas iespējas iegādāties licenci un nodarboties ar licencēto makšķerēšanu, vēžošanu vai zemūdens medībām. Turklāt šis nosacījums ir svarīgs, lai nodrošinātu iegūto zivju lomu uzskaiti atbilstoši noteikumu prasībām, un vienlaikus ir audzinošs, pienākumu izpildi veicinošs, nevis administratīvi sodošs nosacījums; 3) paredzēts pienākums licencētās makšķerēšanas, vēžošanas un zemūdens medību organizētājam (turpmāk – organizētājs) nodrošināt informāciju par publisku piekļuvi ūdeņiem, kuros ir ieviesta licencētā makšķerēšana, vēžošana un zemūdens medības, lai mazinātu arī konfliktsituācijas ar piekrastes zemes īpašniekiem. Organizētāju pienākums ir nodrošināt informāciju par svarīgākajiem nolikuma nosacījumiem arī svešvalodās attiecīgajās vietās, kurās mēdz būt daudz ārzemju makšķernieku (vēžotāju, zemūdens mednieku). Ārzemju tūristi bieži dodas makšķerēt pat bez licences vai arī nezina, kas konkrētos ūdeņos atļauts un kas ne, jo nav pieejama informācija svešvalodā;4) 9.2.1. apakšpunktā paredz, ka nolikumā papildus jānorāda arī robežu koordinātas, lai nebūtu pārpratumu par attiecīgas vietas robežu interpretāciju dabā;5) ar 9.6.apakšpunktu precizēts licences saturs un rekvizīti. Tādējādi būs iespējams identificēt licences īpašnieku un pārkāpumu gadījumā viņam piemērot soda sankcijas, ko paredz normatīvais regulējums, kā arī nodrošināt saziņu ar makšķernieku, lai informētu par lomu pārskata neiesniegšanu vai makšķerēšanas licences iegādes un saņemšanas ierobežojuma piemērošanu sakarā ar lomu uzskaites prasības kritērija neizpildi;6) 9.7.apakšpunktā papildus noteikts, ka nolikumā ietver informāciju par to, kur makšķernieks regulāri var iegūt informāciju par licenču tirdzniecības vietām. Nolikumā nav obligāti nav jānorāda visas tirdzniecības vietas, jo tām bieži mainās darba laiks, tālruņa Nr. u.c. informācija;7) tā kā patlaban par dažādiem ūdeņiem izdotajos nolikumos licenču lomu pārskata iesniegšanas termiņi svārstās no 24 stundām līdz vairākiem mēnešiem un makšķerniekiem ir grūti tiem izsekot un nesajaukt, cik ilgā laikā pārskats iesniedzams, ir nepieciešams noteikt vienotus lomu pārskata iesniegšanas termiņus, lai mazinātu risku, ka makšķernieki sajauc pārskatu iesniegšanas termiņus, tā pārkāpjot nolikumu prasības un saņemot ierobežojumu licenci iegādāties divus gadus. Pašreizējā pieredze rāda, ka visbiežāk organizētāji lomu pārskata iesniegšanai nosaka piecu dienu termiņu, kāds ietverts arī noteikumu grozījumos;8) 9.15.1. apakšpunkts paredz nolikuma pielikumā norādīt licenču paraugus, savukārt praksē elektronisko makšķerēšanas licenču tirdzniecības platformās iegādātās licences ļoti bieži vizuāli un saturiski atšķiras no nolikuma paraugiem un arī savstarpēji, turklāt uz elektroniskās licences nav iespējams fiziski nodrošināt licences izsniedzēja un saņēmēja parakstu. Lai pārbaudītu elektroniskās licences, nav pat nepieciešamības tās izdrukāt. Piemēram, lietotnē “Mana Cope” iegādātās licences tiek pārbaudītas pēc licences numura vai makšķernieka personas datiem, un pārbaudes laikā licences īpašnieka dati no sistēmas tiek salīdzināti ar licences uzrādītāja personu apliecinošā dokumenta informāciju. Tādējādi grozījumos šajā apakšpunktā tiek paredzēta atkāpe, ka elektroniski (internetā) iegādātās makšķerēšanas licences var vizuāli atšķirties no nolikuma pielikumā esošiem licenču paraugiem. Ir arī paredzēta iespēja, ka ir pietiekami ar to, ja licences pārbaudes brīdī tiek nosaukts elektroniski (internetā) iegādātās makšķerēšanas licences numurs;9) noteikumu projekts paredz, ka tad, ja nolikuma grozījumi pārsniedz 50% no nolikuma satura, to apstiprina no jauna ar attiecīgiem pašvaldības saistošajiem noteikumiem;10) 28. punktā ir noteikts, ka bezmaksas licences un licences par samazinātu maksu nav iegādājamas elektroniski. Sakarā ar licenču elektroniskās iegādes ierobežojumiem ģimenes ar bērniem pat izvēlas atpūsties pie ūdeņiem ārpus licencētām vietām, jo tur bērniem nav papildus nepieciešama bezmaksas licence. Pieaugušie ģimenes locekļi var ātri un ērti iegādāties licences elektroniski, bet bezmaksas licences bērniem ir pieejamas tikai pie apsaimniekotāja, kas var strādāt tikai darba laikā. Ja elektroniski būtu saņemamas bezmaksas licences bērniem līdz 16 gadiem, personām, kas vecākas par 65 gadiem, un personām ar invaliditāti, šī problēma tiktu atrisināta. Tomēr elektroniski nav iespējams izsniegt tādas bezmaksas licences vai licences ar atlaidēm, kas paredzētas, piemēram, pie ūdenstilpes piegulošo zemju īpašniekiem, maznodrošinātajiem u.c. gadījumos, kad nepieciešama attiecīgo dokumentu vai statusa pārbaude un attiecīgajai personai ir jāapliecina atbilstība nolikumā noteiktajai prasībai. Šādu personu atbilstības pārbaudi var veikt tikai pašvaldība vai organizētājs, tāpēc šādu licenču izsniegšanas kārtība ir saglabāta tāda pati kā iepriekš;11) noteikumu projekts paredz, ka Pārtikas drošības, dzīvnieku veselības un vides zinātniskais institūts “BIOR” saņem informāciju par pārdoto, izsniegto un ar lomu pārskatiem atdoto licenču skaitu;12) precizēta 2. pielikuma “Pārskats par dabas aizsardzības, kontroles un zivju vai vēžu resursu papildināšanas pasākumiem, kā arī informācija par licencētās makšķerēšanas, vēžošanas vai zemūdens medību organizēšanai nepieciešamās infrastruktūras izveidošanu un uzturēšanu” 1. piezīme, lai apkopotā informācija tiktu publicēta vienā vietā – iestādes vietnē, kur visi ar to var iepazīties, nevis to sūtīt atsevišķi ieinteresētajām iestādēm;13) papildināta 1. pielikuma tabula ar jaunu kolonnu “Ar loma pārskatu atdoto licenču skaits”, jo no paziņotiem lomiem, ko paredz 3. pielikums, nav saprotams, vai uzrādītais loms veidojas no atdotām, piemēram, 10% vai 50% licencēm. |
| 3. | Projekta izstrādē iesaistītās institūcijas un publiskas personas kapitālsabiedrības | Latvijas iekšējo un jūras piekrastes ūdeņu resursu ilgtspējīgas izmantošanas un pārvaldības konsultatīvā padome, Zemkopības ministrija un SIA “Latvijas Lauku konsultāciju un izglītības centrs” |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kas vēlas zivis un vēžus iegūt ūdeņos, kuros ieviesta licencētā makšķerēšana, vēžošana un zemūdens medības, pašvaldības, kas, pieņemot saistošos noteikumus, organizē šādu zivju un vēžu ieguvi savas administratīvās teritorijas ūdeņos, licencētās makšķerēšanas, vēžošanas un zemūdens medību organizatori, Valsts vides dienests, kas nodrošina zivju resursu ieguves kontroli u.c. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums neietekmēs tautsaimniecības vai uzņēmējdarbības makroekonomiskos rādītājus. Administratīvais slogs nemainās. Sabiedrības grupām un institūcijām projekta precizētais tiesiskais regulējums nemaina tiesības un pienākumus, ne arī veicamās darbības. Vienlaikus tiek paplašināta iespēja licenču elektroniskai iegādei un saņemšanai, kas ļauj tās iegūt bez tieša kontakta un laika patēriņa saskarsmē ar licenču izplatītāju. |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Atbilstības izmaksu monetārs novērtējums | Projekts šo jomu neskar.  |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekta izstrādes gaitā notika konsultācijas ar Latvijas iekšējo un jūras piekrastes ūdeņu resursu ilgtspējīgas izmantošanas un pārvaldības konsultatīvo padomi (turpmāk – padome), kuras sastāvā ietilpst pārstāvji no makšķernieku, zemūdens mednieku, zvejnieku, ūdeņu apsaimniekotāju nevalstiskajām organizācijām, Zemkopības ministrijas, Vides aizsardzības un reģionālās attīstības ministrijas, biedrības “Latvijas Pašvaldību savienība”, Pārtikas drošības, dzīvnieku veselības un vides zinātniskā institūta “BIOR”, Dabas aizsardzības pārvaldes un Valsts vides dienesta  |
| 2. | Sabiedrības līdzdalība projekta izstrādē | Noteikumu projekta izstrāde notika, konsultējoties ar padomi laikā no 2020. gada oktobra līdz 2021. gada aprīlim https://www.zm.gov.lv/zivsaimnieciba/statiskas-lapas/nozares-darba-grupas-padomes/latvijas-ieksejo-un-juras-piekrastes-udenu-resursu-ilgtspejigas-izmant?nid=1127#jump. Noteikumu projekta izstrādē padomes sastāvā piedalījās arī SIA “Latvijas Lauku konsultāciju un izglītības centrs”.Noteikumu projekts sabiedriskai apspriešanai tika ievietots Zemkopības ministrijas tīmekļvietnē www.zm.gov.lv no 12.05.2021. līdz 26.05.2021., kā arī Valsts kancelejas tīmekļvietnē www.mk.gov.lv. |
| 3. | Sabiedrības līdzdalības rezultāti | Padome un SIA “Latvijas Lauku konsultāciju un izglītības centrs” atbalstīja noteikumu projektu. Par sabiedriskajai apspriešanai www.zm.gov.lv un www.mk.gov.lv ievietoto noteikumu projektu iebildumi netika saņemti, bet no biedrības “Latvijas Makšķerēšanas sporta federācija” (turpmāk – LMSF) tika saņemti priekšlikumi, kurus izvērtējot tika precizēts noteikumu projekta 3. punkts, bet priekšlikums noteikumu projektu papildināt ar 5.4. apakšpunktu, lai licencētās makšķerēšanas, vēžošanas un zemūdens medību ieviešanas pamatojums būtu arī “makšķerēšanas sporta vajadzībām”, noteikumu projektā netika iekļauts, jo ar esošajiem MK noteikumu Nr.799 5.1. un 5.2. apakšpunkta pamatojumiem var ieviest licencēto makšķerēšanu makšķerēšanas sporta vajadzībām. Arī LMSF priekšlikums par to, ka licences par samazinātu maksu vai bezmaksas licences var piešķirt Latvijas Makšķerēšanas sporta federācijas Sportistu reģistrā esošām personām treniņiem un sacensībām ar noteikumu, ka zivis lomā netiek paturētas, noteikumu projektā netika iekļauts, jo šos jautājumus ir iespējams atrisināt ar speciāliem makšķerēšanas sporta sacensību nolikumiem, kurus saskaņo ar licencētās makšķerēšanas organizētāju, vai arī šādi nosacījumi var tikt ietverti konkrētas ūdenstilpes licencētās makšķerēšanas nolikumā. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Novadu un valtspilsētu pašvaldības, kuru administratīvajās teritorijās ir ieviesta licencētā makšķerēšana, vēžošana un zemūdens medības, Valsts vides dienests, Dabas aizsardzības pārvalde, Zemkopības ministrija, Vides aizsardzības un reģionālās attīstības ministrija un Pārtikas drošības, dzīvnieku veselības un vides zinātniskā institūta “BIOR” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar projekta izpildi nav nepieciešams veidot jaunas institūcijas, ne arī likvidēt vai reorganizēt esošās.Projekta izpilde neietekmēs institūcijām pieejamos cilvēkresursus. |
| 3. | Cita informācija | Noteikumu projekts tiks ieviests par piešķirtajiem valsts budžeta līdzekļiem. |

 Zemkopības ministrs K. Gerhards

Bārtule 26481730

Inese.Bartule@zm.gov.lv